
Labanan ang armadong 
panghihimasok at banta 
ng armadong agresyon 

ng imperyalismong U.S. 


Komiteng Tagapagpaganap ng armadong panghihimasok ng mga pwersang 
Komite Sentral militar ng US sa Mindanao, na pilit ikinukubli sa 
Partido Komunista ng Pilipinas isang matagalang joint training exercise diumano, ay 
tahasang paglapastangan sa pambansang soberanya 
at nagbabadya ng mas malakihan at mas masahol 

pang armadong agresyon. 


ANG PAG-ATAKE NG SETYEMBRE 11 AY TODONG ISINASANGKALAN 
ng imperyalismong US para makapanugis at makapanalakay 
nang walang pakundangan sa mga hangganan ng 
maliliit at mahihinang bansa. Inaangkin ng US ang 
natatanging karapatang tumugis kahit saan ng mga 
mamamayan - at magpatumba maging ng 

S9 mga gubyerno ng ibang 
bansa na binabansagan at 
pinagsususpetsahang “tero- 
rista”. Sa simula'y nakatutok 

Pinalalawak ang 
mga joint exercise 
ng US at mga 
gubyernong alyado 
at dependyente nito 
bilang paghahanda 
kundi man aktwal 
nang pag-uumpisa 
ng armadong 
panghihimasok at 
pananalakay. 


laban sa “terorismong inter- 
nasyunal” para tukuyin ang mga 
direktang banta sa seguridad ng 
teritoryo ng US, ang kampanyang 
militar sa kalauna'y pinalawak 
at tumarget sa lahat ng pwersa, 
elemento, at maging gubyerno 
at bansang arbitraryong pinagpa- 
pasyahan ng gubyernong US na 
“terorista” at mga tagasuporta ng 
“terorismo” para saklawin ang 
lahat ng mga seryosong banta 
sa interes at kapangyarihan ng 
imperyalismong US sa loob at 
labas ng sariling bayan nito. 
Mula sa depensibong reaksyon sa 
teroristang pag-atake sa sariling 
bayan, ang kampanya ng US ay 
mabilis na ibinaling sa agresibong 
pagtatanggol at paggigiit sa 
imperyalistang kapangyarihan at 
interes ng nagsosolong superpower 
sa kabuuan at iba't ibang dako 
ng daigdig. Ang imperyalistang 
blacklist ay sumaklaw maging sa 
mga anti-imperyalistang gubyerno 
at rebolusyonaryong kilusan sa 
pambansang pagpapalaya na nag- 
tatamasa ng malawak na suporta ng 
kani-kanilang mamamayan gaya 
ng NDFP at BHB. Pero tulad ng 
inaasahan hindi nito isinali ang mga 
maka-imperyalistang pwersang 
gaya ng gubyernong Israeli na 
walang habas na naghahasik ng 
terorismo laban sa bansa at mga 
sibilyang Palestino. 

Sinalakay at patuloy pang 
sinusuyod ng mga tropang Ameri- 
kano ang Afghanistan. Pinalalawak 
ang mga joint exercise ng US at mga 
gubyernong alyado at dependyente 
nito bilang paghahanda kundi 
man aktwal nang pag-uumpisa 
ng armadong panghihimasok at 
pananalakay. Lalo pang pina- 


lalawak ang matagalang pagpu- 
pusisyon ng mga tropa, armas 
at kagamitang militar ng US sa 
iba't ibang bahagi ng daigdig. Sa 
pamamagitan ng Financial Action 
Task Force, pinahihigpit ng US 
ang pagmamanman at pagkontrol 
sa mga transaksyong pinansyal 
at daloy ng pondo sa iba't ibang 
dako ng daigdig na itinuturing 
o hinihinalang sumusuporta sa 
“terorismo”. Gayunman, ang 
kabilang mukha ng gerang walang 
hangganan sa ibayong-dagat ay ang 
patakarang fortress USA na ibayo 
namang naghihigpit sa pagpasok 
ng mga dayuhan sa teritoryo ng 
US. Sa loob ng US pinaiiral ang 
mga paghihigpit at restriksyon sa 
mga kalayaang sibil alinsunod sa 
idineklarang kalagayan ng digma— 
tulad ng mga restriksyon sa mga 
karapatan ng mga akusadong 
“terorista” at pagmamanman sa 
mga suspek na nasyunalidad (racial 
profiling). 

Walang kapantay na imperya- 
listang pamamayagpag ang geerang 
walang hangganan ni Bush at 
ng matataas niyang adviser na 
kabilang ang mga utak at beterano 
ng anti-komunistang teroristang 
kampanya ng Contras, mga death 
squad at iba pang pasistang 
butangero sa Latin America, 
Africa at Asia noong panahon ni 
Reagan. Ang digmang agresyon, 
paghahandang makidigma at mala- 
kihang gastos militar ang binaba- 
lingan ng imperyalismong US 
para apulain ang malaganap na 
ligalig sa mundo, paandarin ang 
pumapalyang ekonomya ng US 
at daigdig, patuloy na ipataw ang 
imperyalistang kapangyarihan at 
pribilehiyo, at patuloy at higit pang 

pigain ang mga neokolonya at 
dependyente ng US- sa madaling 
sabi, patuloy na itaguyod at igiit 
ang imperyalistang dominasyon at 
imperyalistang globalisasyon na 
kung tutuusi'y mga pangunahing 
dahilan mismo ng naglalagablab na 
ligalig at krisis sa mundo. 


Sa PILIPINAS, ANG KAMPANYA LABAN 
sa Abu Sayyaf at ang kabiguan 
ng AFP-PNP na sugpuin ang 
teroristang pangkat na sariling likha 
ng AFP at CIA ay sinasangkalan 
ng imperyalismong US at papet 
na gubyernong Macapagal-Arroyo 
para bigyang-matwid ang tuwirang 
panghihimasok militar ng mga 
tropang Amerikano sa bansa. Pero 
ang idinedeklarang kasunod at mas 
malaking target ng joint operations 
na nagpapanggap na joint training 
exercise--ayon mismo sa paulit- 
ulit na pahayag ni Gen. Angelo 
Reyes--ay ang NDFP at BHB, 
na hindi pwedeng iugnay kahit 
sa guniguni sa pag-atake ng 
Setyembre 11. 

Noon pang Oktubre at Nob- 
yembre ng nakaraang taon ay may 
sikretong kasunduan na si Bush at 
Macapagal-Arroyo sa armadong 
interbensyon ng mga tropang 
Amerikano sa bansa. Tahasang 
iligal ang pakana kaya hanggang sa 
huling sandali ay naghahagilap ang 
Malakanyang ng mga salamangka 
sa batas, konstitusyon at paliwanag 
sa publiko. Nariyan ang pinilipit 
na mga interpretasyon sa Mutual 
Defense Treaty (MDT) at Visiting 
Forces Agreement (VFA). Nariyan 
pa ang pag-aanunsyo at pagtanggi 
pagkatapos ng pagkakaroon ng 
bagong lihim na Mutual Logistics 
Support Agreement (MLSA) 

na muling nagbibigay sa mga 
Amerikano ng karapatan sa 
pagbabase. Noong umpisa, bago 
tumindi ang pagtutol ng publiko, 
walang kahihiyang inaamin ni 
Macapagal-Arroyo na mabilisang 
tagumpay sa kalaban ang kanilang 
sadya at pagbibigay-matwid sa 
tuwirang panghihimasok mili- 
tar ng US- kahit pa mayurakan 
ang pambansang soberanya at 
mga prosesong konstitusyunal. 
Sa anu't anuman, desidido ang 
imperyalistang amo at ang lokal 
na papet na igiit ang armadong 
panghihimasok ng mga tropang 
Amerikano. Kung kinakailangan, 
luluto sila ng mga bagong kasun- 
duan, magpapakana ng mas 
masahol pang mga pagsagasa 
sa sarili nilang konstitusyon, 
at magpapakulo ng sari-saring 
insidente- -maipilit lamang ang 
kanilang anti-nasyunal na 
pakana. 

Desperadong naghahagilap 
ang papet na rehimeng Maca- 
pagal-Arroyo ng mga madaliang 
remedyo sa napakatinding krisis 
sa ekonomya at pulitika ng 
naghaharing sistema. Lugmok 
at patuloy pang humihina ang 
ekonomyang malapyudal bunga 
ng matinding pandaigdigang 
krisis, pananalasa ng neoliberal 
na patakaran sa deregulasyon 
at liberalisasyon, at wala pang 
kapantay na burukratikong pangu- 
ngurakot sa kabang-bayan. Patu- 
loy na lumalawak ang armado 
at di-armadong paglaban ng 
mamamayan. Maigting ang mga 
pakana at banta ng mga reak- 
syunaryong karibal sa pulitika ni 
Macapagal-Arroyo. Sa ganitong 
kalagayan, naghahangad ang 


Ang kampanya 
laban sa Abu 
Sayyaf at ang 
kabiguan ng AFP- 
PNP na sugpuin 
ang teroristang 
pangkat na sariling 
likha ng AFP at CIA 
ay sinasangkalan 
ng imperyalismong 
US at papet na 
gubyernong 
Macapagal-Arroyo 
para bigyang- 
matwid ang 
tuwirang 
panghihimasok 
militar ng mga 
tropang Amerikano 
sa bansa. 


Naghahangad ang 
naghaharing 
reaksyunaryong 
pangkatin ng 
mabilisang 
tagumpay militar 
sa pamamagitan ng 
direktang tulong ng 
mga tropang 
Amerikano, para 
tabunan ang 
matinding internal 
na krisis ng bansa 
at palakihin ang 
pagkakataon 

nilang makatagal 
hanggang 2004 at 
manalo sa susunod 
na eleksyon. 


naghaharing reaksyunaryong pang- 
katin ng mabilisang tagumpay 
militar sa pamamagitan ng direk- 
tang tulong ng mga tropang 
Amerikano, para tabunan ang 
matinding internal na krisis ng 
bansa at palakihin ang pagkakataon 
nilang makatagal hanggang 2004 at 
manalo sa susunod na eleksyon. 


ANG INTERBENSYONG MILITAR AT 
nakaambang armadong agresyon ng 
imperyalismong US ay panibagong 
malaking pagsahol ng bulok 
na sistemang malakolonyal at 
malapyudal. Ito ay desperadong 
pagbaling sa kolonyal na pang- 
hihimasok at pandarahas para 
iligtas ang gumegewang na 
reaksyunaryong sistema. Ito ay 
pamamayani ng todong panga- 
ngayupapa at pagkapapet, milita- 
rismo at militaristang pamamaraan 
para marahas na sugpuin hindi 
lamang ang mga “terorista” kundi 
ang iba pang tumututol at lumalaban 
sa imperyalismo at sa paghaharing 
malaking panginoong maylupa at 
malaking kumprador-burgis. 

Ang matinding lasong dala ng 
imperyalistang armadong panghi- 
himasok ay agad nadama sa garapal 
na pagsagasa ng Malakanyang 
sa usapang pangkapayapaan sa 
pagitan ng NDFP at GRP. Sa 
udyok ng mga militaristang pina- 
mumunuan ni Gen. Angelo Reyes, 
arbitraryong sinuspindi ng 
rehimeng Macapagal-Arroyo ang 
usapan at nag-isyu ito ng sunud- 
sunod na mga ultimatum at 
kundisyong tahasang lumalabag 
sa mga kasunduang una nang 
napirmahan ng magkabilang panig. 
Ang nangingibabaw na intensyon 
ay hindi kapayapaan ni pakikipag- 
usap, kundi ang paglansi sa NDFP 


at mga rebolusyonaryong pwersa 
para gawing target ng pinagsanib 
na operasyon ng mga tropang 
Amerikano at tropang papet. 
Tahasang iligalidad at katak- 
silan ang itinataguyod ng sabwatang 
Bush-Arroyo at ibayo nitong 
pinasasahol ang talamak nang 
iligalidad, kriminalidad at kabu- 
lukang nanunuot hanggang sa 
pinakatuktok ng burukrasyang 
sibilyan, militar at pulisya ng papet 
na estado. Lalo nitong iniengganyo 
at pinalalakas ang dulong kanan, 
ang mga militarista, ang mga 
pinakapapet at pinakabulok, ang 
pinakamasahol na mga elemento ng 
reaksyunaryong pulitika sa bansa. 
Hindi maaaring malimita 
lamang sa Basilan at Sulu at hindi 
maaaring malimita lamang sa 
Abu Sayyaf ang tuwirang epekto 
ng armadong panghihimasok 
ng US. Ang Abu Sayyaf ay 
puwang lamang na sinamantala ng 
imperyalismong US at papet na 
rehimeng Macapagal-Arroyo para 
ibalik ang mga tropang Amerikano 
at tuwirang makialam sila sa 
patuloy na lumalawak at umiigting 
na labanan ng armadong rebolusyon 
at armadong kontra-rebolusyon sa 
bansa. Sa tulong ng US, kagyat na 
hinahabol ng AFP na mabilis na 
makapagpalakas ng sandata at iba 
pang kagamitang militar laluna sa 
transportasyon, komunikasyon at 
surbeylans, higit pang magparami 
ng mga papet na tropang regular at 
paramilitar, at palawakin sa buong 
kapuluan ang mga malakihang 
opensibang militar na ngayon 
ay nakakonsentra sa mga piling 
prubinsya dahil sa kakulangan sa 
pondo, kagamitan at tauhan. 
Walang dudang lalong patitin- 
dihin ng armadong panghihimasok 


Ang Bayan • Enero 20, 2002 


ng US at todong kontra-rebolusyo- 
naryong digma ang paghihirap ng 
malawak na masa ng sambayanan. 
Napakalaking hambalos ito sa 
mamamayang labis-labis nang 
nagtitiis dahil sa napakalubhang 
sosyo-ekonomikong krisis. 


HINDI MAAARING SINDAKIN NG 
mga banta ng mga imperyalista, 
reaksyunaryo at militarista ang 
Partido at rebolusyonaryong 
kilusan. Bunga ng matagumpay 
na pagkakumpleto ng Ikalawang 
Dakilang Kilusang Pagwawasto, 
ang Partido at rebolusyonaryong 
kilusan ay mas malakas, mas 
matatag at mas malinaw na 
nakauunawa sa mga tungkulin 
at mga pangangailangan ng 
pagsusulong ng demokratikong 
rebolusyong bayan laban sa mga 
lokal at dayuhang kaaway. Mahigpit 
na nagkakaisa ang buong Partido 
at determinado itong pamunuan 
ang sambayanan sa ubos-kayang 


Mga tungkulin ng Partido 
at rebolusyonaryong 


kilusan 


MAHIGPIT NA TUNGKULIN NG PARTIDO 9 


at buong rebolusyonaryong kilusan 


paglaban sa armadong panghi- 
himasok at banta ng armadong 
agresyon ng imperyalismong US. 
Subok at panday sa mahigit 30 
taon ng buhay-at-kamatayang 
pakikibaka ang Bagong Hukbong 
Bayan. 

Habang mas sumasahol ang 
imperyalismo at reaksyon, lalo 
lamang nilang inilalantad at 
ihinihiwalay ang kanilang sarili, 
lalo lamang nilang itinataboy 
palapit sa rebolusyon ang malawak 
na masa ng sambayanan, at lalo 
lamang nilang pinadadali ang araw 
ng kanilang tuluyang pagbagsak. 
Anuman ang mga taktikal na 
kahirapang maaaring idulot ng 
interbensyong militar at armadong 
agresyon ng US, tiyak na lubos 
na mahihigitan ang mga iyon 
ng mga bentaheng lilikhain ng 
paglaban ng milyun-milyong 
mamamayang handang makibaka 
para sa tunay na pambansang 
kalayaan at demokrasya. 


na tuluy-tuloy at ubos-kayang : ft 


labanan ang armadong panghi- ~} 


himasok at banta ng armadong \} Jk 


agresyon ng US. Kailangang 
malawakang ihanda at pakilusin 
ang mga rebolusyonaryong pwersa, 
gayundin ang malawak na masa 
ng sambayanan para matatag na 
labanan ang panibagong pana- 
nalakay ng imperyalismong US 

at mga lokal na alipures nito. 
Palawakin, palakasin at paigtingin 
ang kilusang protesta at armadong 
pakikibaka, palawakin at palakasin 
ang pambansang nagkakaisang 
prente, at matatag na isulong 


Habang mas 
sumasahol ang 
imperyalismo at 
reaksyon lalo 
lamang nilang 
inilalantad at 
ihinihiwalay ang 
kanilang sarili, lalo 
lamang nilang 
itinataboy palapit 
sa rebolusyon ang 
malawak na masa 
ng sambayanan, at 
lalo lamang nilang 
pinadadali ang 
araw ng kanilang 
tuluyang 
pagbagsak. 


Labanan at biguin 
ang armadong 
panghihimasok ng 
US at pagbayarin 
nang mahal ang 
rehimeng 
Macapagal-Arroyo 
sa kanilang 
tahasang 
pagkapapet at 
pagtataksil sa 
bansa...Papag- 
alabin at pataasin 
ang kamalayang 
makabayan at 
anti-imperyalista 
ng masa ng 
sambayanan sa 
pamamagitan ng 
malawakan at 
sustinidong mga 
aksyong protesta, 
edukasyong 
pampulitika at 
mga kulturang 
pagtatanghal. 


ang demokratikong rebolusyong 
bayan. Labanan at biguin ang 
armadong panghihimasok ng US 
at pagbayarin nang mahal ang 
rehimeng Macapagal-Arroyo sa 
kanilang tahasang pagkapapet at 
pagtataksil sa bansa. 


Kagyat na bigyang-diin ang 

pagpapalawak at pagpapa- 
igting ng kilusang protesta at 
kilusang propaganda. Malawakang 
pukawin at pakilusin ang masa ng 
sambayanan para tuligsain, tutulan 
at labanan ang armadong panghi- 
himasok at banta ng armadong 
agresyon ng US. Papag-alabin at 
pataasin ang kamalayang maka- 
bayan at anti-imperyalista ng 
masa ng sambayanan sa pamama- 
gitan ng malawakan at sustini- 
dong mga aksyong protesta, 
edukasyong pampulitika at mga 
kulturang pagtatanghal. Matamang 
subaybayan, matyagan, ilantad, 
tuligsain at labanan sa bawat 
hakbang ang armadong panghi- 
himasok ng mga tropang Ame- 
rikano sa Mindanao. Puspusang 
ilantad at tuligsain ang MDT, VFA, 
MLSA at iba pang kolonyal na 
kasunduang kinakasangkapan ng 
imperyalismong US at papet na 
rehimen. Magsagawa sa iba't ibang 
saklaw at antas ng mga paggunita 
sa Digmaang Pilipino-Amerikano 
para pukawin at pakilusin ang 
malawak na masa laban sa 
imperyalistang panghihimasok at 
agresyon. Pasiglahin sa loob at 
labas ng rebolusyonaryong hanay 
ang pag-aaral sa mga patakaran 
at estratehiyang internasyunal ng 
imperyalismong US. 


Ilantad, labanan at ihiwalay 
ang papet at reaksyu- 


naryong rehimeng Macapa- gal- 
Arroyo. Ikonsentra ang pinaka- 
malakas na bira kay Macapagal- 
Arroyo at mga militarista sa 
pangunguna ni Angelo Reyes 
dahil sa kanilang tahasang pagka- 
papet at pagtataksil sa bansa. 
Dapat silang kundenahin bilang 
pinakamasahol na mga elemento 
ng reaksyunaryong pulitika. 


Palawakin at palakasin 

ang nagkakaisang prenteng 
anti- imperyalista. Masigasig na 
makipag-ugnayan at makipag- 
tulungan sa mga pwersa at 
elementong nagtataguyod sa iba't 
ibang antas ng anti-imperyalismo 
at nagtatanggol sa pambansang 
soberanya at kasarinlan. Magbuo 
ng pinakamalawak na posibleng 
alyansa laban sa imperyalistang 
panghihimasok at agresyon. Magbu- 
kas ng pinto at isulong ang iba't 
ibang tipo, antas at anyo ng 
pakikipagtulungan sa pinakamala- 
wak na posibleng hanay ng 
aktwal at potensyal na alyado. 
Pakilusin ang mga progresibong 
pwersa at alyado sa mga aksyong 
protesta, gawaing propaganda, pag- 
oorganisa, mga hakbang sa loob 
ng reaksyunaryong parlamento at 
iba pang larangan para isulong 
ang pinakamalawak na paglaban 
ng sambayanan sa iba't ibang 
larangan. 


Paigtingin ang rebolusyo- nar 

yong armadong pakikibaka 
sa buong kapuluan. Pagbayarin 
nang mahal ang mga reaksyunaryo, 
lalong palakasin ang armadong 
rebolusyonaryong kilusan, enggan- 
yuhin at suportahan ang iba't 
ibang anyo ng paglaban, at ihanda 
ang pag-iisip at organisasyon ng 

masa at rebolusyonaryong kilusan 
para sa pukpukang pakikibaka 
sa imperyalistang agresyon. Sa 
pamamagitan lamang ng pagpa- 
patindi ng malaganap at masinsing 
pakikidigmang gerilya puspusang 
maihahanda ang Partido, hukbong 
bayan at baseng masa para sa 
pagharap at paglaban sa tumitinding 
imperyalistang panghihimasok at 
banta ng agresyon. Lalong mahigpit 
na panghawakan ang wastong 
linya ng malaganap at masinsing 
pakikidigmang gerilya na 
nagtatamasa ng papalawak at 
papalalim na suportang masa. Dapat 
pag-ukulan ng mas matama pang 
pansin ng mga namumunong komite 
ng Partido at kumand ng hukbo 
ang pangingibabaw sa mga litaw 
na kahinaan at sagka sa mabilis 
na pagpapalawak at pagpapatatag 
ng baseng masa at kilusang masa, 
pagpapasigla ng mga taktikal 
na opensiba, at pagpapalawak 
at pagpapalakas ng Partido sa 
kanayunan. Dapat paunlarin ang 
pagsasanay ng mga upisyal at 
kawal, paunlarin ang kaalaman at 
kasanayan nila sa mga taktikang 
gerilya, at pataasin ang kakayahang 
lumaban ng buong hukbo. 
Kailangan ding pag-ukulan ng 
karampatang pansin ang pagpa 
paunlad ng kakayahan sa mga 
operasyong partisano sa kalunsuran. 
At higit sa lahat, ibayong palawakin 
at palakasin ang baseng masa at 
kilusang masa, pasiglahin ang iba't 
ibang tipo ng mga kampanyang 
masa at mobilisahin sa armadong 
rebolusyonaryong pakikibaka ang 
milyun-milyong mamamayan. 


Palawakin at palalimin ang 
kilusang lihim sa kalunsuran at 
kanayunan. Kailangang seryosohin 

ang banta ng imperyalistang agresyon 
habang ubos-kayang nilalabanan 
at hinahadlangan ito sa iba't ibang 
paraang ligal at iligal, armado 
at di-armado. Kahit wala pa ang 
lantad na panghihimasok ng mga 
tropang Amerikano sa kontra- 
rebolusyonaryong digma laban sa 
BHB, mahigpit na magmatyag sa 
malamang na tuwiran pero sikretong 
paglahok nila sa pagmamanman at 
paniniktik. Kaya lalong palawakin 
at palalimin ang kilusang lihim sa 
kalunsuran at kanayunan. Lalong 
pahigpitin ang pagtalima sa mga 
tuntunin ng pagsisikreto at lihim 
na pagkilos. Paunlarin, palawakin 
at lalong higpitan ang paggamit 
ng encryption sa mga sensitibong 
talastasan at impormasyon. Paunlarin 
ang mabilis pero ligtas na sistema 
ng komunikasyon: Palawakin at 
palakasin ang sistema ng mga kuryer 
habang minamaksimisa ang ligtas 
na paggamit ng mga modernong 
pamamaraan ng komunikasyon. 
Patuloy na mahigpit na ipatupad ang 
mga patakaran sa wasto at ligtas na 
paggamit ng radyo, cellfone, email at 
iba pang modernong pamamaraan ng 
komunikasyon. Ayusin at paunlarin 
ang pagbabase at moda ng operasyon 
ng mga namumunong komite ng 
Partido at kumand ng hukbo. 


Palawakin at palakasin ang 

suportang internasyunal laban 
sa imperyalistang panghihimasok at 
banta ng agresyon. Lalong mahalaga 
at kinakailangan ang mas malawak at 
mas malakas na pakikipagtulungan 
sa mga rebolusyonaryo at anti- 
imperyalistang pwersa sa ibayong 
dagat, laluna sa United States. 
Lalong kinakailangan ang higit na 
pagpapalawak ng anti-imperyalistang 
propaganda sa ibayong dagat. 


Sa pamamagitan 
lamang ng 
pagpapatindi 

ng malaganap 

at masinsing 
pakikidigmang 
gerilya 
puspusang 
maihahanda ang 
Partido, hukbong 
bayan at baseng 
masa para sa 
pagharap at 
paglaban sa 
tumitinding 
imperyalistang 
panghihimasok at 
banta ng 
agresyon. 


